На сједници 234. Наставно-научног вијећа Филозофског факултета Пале, која је одржана 06. 12. 2016. године, именована је Комисија за писање Извјештаја по расписаном конкурсу, објављеном у дневном листу „Глас Српске“ од 5. 10. 2016. године и исправке конкурса објављеног 23.11.2016.године, за избор у звање вишег асистента за ужу научну област ***Општа психологија*** – ужа област образовања ***Општа психолгија***. Комисија је у сљедећем саставу:

1. Др Јасна Богдановић Чурић, ванредни професор, Општа психологија, Филозофски факултет, Универзитет у Источном Сарајеву – предсједник;

2. Др Шуајб Солаковић, доцент, Општа психологија, Филозофски факултет, Универзитет у Источном Сарајеву – члан;

3. Др Војко Радомировић, редовни професор, Општа психологија, Учитељски факултет у Ужицу,Универзитет у Крагујевцу – члан.

На основу увида у документацију, Комисија подноси сљедећи

**И З В Ј Е Ш Т А Ј**

**КОМИСИЈЕ О ПРИЈАВЉЕНИМ КАНДИДАТИМА ЗА ИЗБОР У ЗВАЊЕ**

**I ПОДАЦИ О КОНКУРСУ**

Конкурс објављен: 05.10.2016. у Гласу Српске и исправка конкурса 23.11. 20016

Ужа научна/умјетничка област: Општа психологија, ужа област образовања Општа психологија(предмети: Основи науке о понашању, Психологија развојног доба и старење, Здравствена њега у ванредним приликама и Неуропсихологија).

Назив факултета: Медицински факултет Фоча

Број кандидата који се бирају: 1(један)

Број пријављених кандидата: 1 (један)

**II ПОДАЦИ О КАНДИДАТИМА**

Први кандидат

**1. Основни биографски подаци**

Име, средње име и презиме: Горица Д. Вуксановић

Датум и мјесто рођења: 11.07.1987., Фоча

Установе у којима је био запослен: Универзитетска болница Фоча- приправнички стаж, Медицински факултет Фоча

Звања/ радна мјеста: асистент

Научна/умјетничка област: Општа психологија,ужа област образовања Општа психологија

**2. Биографија, дипломе и звања**

Основне студије (студије првог циклуса):

Назив институције: Универзитет у Источном Сарајеву, Филозофски факултет Пале (просјек оцјена 9.02)

Мјесто и година завршетка: Пале, 2012.

Постдипломске студије (студије другог циклуса):

Назив институције: Универзитет у Источном Сарајеву, Филозофски факултет Пале (просјек оцјена 9,50)

Мјесто и година завршетка: Пале, 2016.

Назив мастер рада: *Релације између опаженог стреса и емоционалне интелигенције код студената*

Ужа научна/умјетничка област: Медицинска психологија

Претходни избори у наставна и научна звања (институција, звање и период):

**Асистент** на Катедри општеобразовних предмета и Катедри за психијатрију на Медицинском факултету у Фочи, од 2013 год.

**3. Научна/умјетничка дјелатност кандидата**

1. Радови прије првог и/или последњег избора/реизбора

**Радови објављени у часопису националног значаја:**

**1**.Јовановић И., **Вуксановић Г**.,Меденица С.,Саламадић А.,*Релације између депресивности и* *хипохондричности са самоефикасношћу адолесцената,* Биомедицинска истраживања 2015; 6(2):122-128

*Рад је усмјерен на потпуније сагледавање структуре конативних фактора и њихове међусобне интеракције, као и интеракције са когнитивним аспектом. Истраживање је спроведено у циљу разматрања проблема односа између одређених патолошких контаивних фактора (депресивности и хипохондричности) и одређених социо-демографских обиљежја са једне стране и самоефикасноти са друге стране.* *Највећи број адолесцената испољава низак и умјерен интензитет испољавања депресивности и хипохондричности. Од социјално-демографских обиљежја (школски успјех, школско владање и пол) потврђена је статистичка значајност у односу пола и интензитета испољавања депресивности. Остала социјално-демографска обиљежја нису детерминанте које значајно утичу на интензитет испољавања депресивности и хипохондричности адолесцената*

**2**.Калајџић О.,**Вуксановић Г**., Рашевић Љ., Павловић А., Мастило Б., Зечевић И., Ћаласан С.,Вуковић Б., *Социо-демографске детерминанте школског успјеха*, Биомедицинска истраживања 2015;6(2):138-14

*Успјех ученика,као васпитно-образовни феномен школе, био је и остао предмет интерсовања многих научника чији су резултати истраживања имали теоријски и емпиријски карактер. Циљ овоог рада било је испитивање и анализирање повезаности социо-демографских карактеристика ученика и њиховог успјеха у школи.Социо-демографска обиљежја као што су пол, школа коју иченик похађа, мјесто становања и образовање мајке представљају значајне чиниоце који доводе до разлика у школском успјеху ученика, док образовање оца и однос породице према учењу нису значајно повезани са школским успјехом испитаних ученика.*

**3**.Мастило Б., Бакоч А., Зечевић И., Калајџић О., **Вуксановић Г.,** *Способност визуелног и* *аудитивног памћења код дјеце млађег школског узраста*, Биомедицнска истраживања 2016, 2 вол. 7.(у штампи)

*Циљ истраживања је утврђивање динамике развоја визуелног и аудитивног памћења код дјеце млађег школског узраста, однос између способности памћења и пола, као и повезаност способности памћења и школског успјех. Ученици млађег школског узраста имају боља постигнућа у визуелном у односу на аудитивно памћење, а способност аудитивног памћења се статистички значајно повећава са узрастом. Одступања од узрасних норми могу бити посљедица неуједначеног ритма развоја појединих способности која се спонтано разрјешавају током развоја. Дјеца код које су детектоване сметње у визуелном и аудитивном памћењу треба да буду обухваћена даљом клиничком процјеном, као и изналажењем одговарајућих путева рехабилитације и третмана*

**4**.Крстајић Г., **Вуксановић Г**., *Виктимизација и неформални осуђенички систем у* *малолетничком затвору,* Биомедицинска истраживања, 2016, 2 вол. 7.(у штампи)

*Неформални осуђенички систем у малолетничком затвору садржи подгрупе настале на основу различитог статуса и моћи. Таква подела имплицира и поделу по различитом степену виктимизације за сваку од три статусно различите подгрупе неформалног осуђеничког система. Обрада података показала је да постоје разлике у степену виктимизираности између три осуђеничке подгрупе па подгрупа „маргиналци“ има највиши, „колективци“ средњи, а „вође“ најнижи степен виктимизираности.*

**5**.Крстајић Г., **Вуксановић Г**.,*Малолетнички затвор и неформални осуђенички систем*, Биомедицинска истраживања, 2016, 2 вол. 7.(у штампи)

*У Казнено-поправном заводу за малолетнике поред формалног, законски прописаног система, егзистира и неформални осуђенички систем и он у себи садржи више подсистема, који се међусобно битно разликују, најпре по статусу и моћи одлучивања.Све три осуђеничке подгрупе у оквиру неформалног осуђеничког система значајно се статистички разликују по статусу, тј. утицају и моћи. Најмалобројнија подгрупа коју смо назвали “вође” има највиши статус и моћ у неформалном осуђеничком систему, док подгрупа “маргиналци” има најнижи статус, тј. утицај и моћ, за разлику од колективаца који се налазе у средини, између две крајности.*

**6**.Калајџић О., **Вуксановић Г.**, *Мотивација и школски успјех ученика основних школа*, Радови филозофског факултета, Филозофски факултет Универзитета у Источном Сарајеву,вол.18 (у штампи)

*Успјех ученика у школи актуелно је питање и спада у ред најсложенијих проблема школе,јер повлачи за собом низ социо-економских,педагошких и психолошких посљедица које се одражавају на ученике, њихове родитеље, али и на друштво као цјелину. Због тога је ово емпиријско-неекспериментално истраживање усмјерено на проучавање неких неинтелектуалних фактора, као могућих одредница школског успјеха током основношколског образовног процеса.Установљено је да постоји разлика у школском успјеху ученика с обзиром на спољашњу мотивацију, пол, мјесто становања и образовање мајке,док унутрашња мотивација, образовање оца,подршка породице нису значајан извор разлике у школском успјеху.*

**7**.**Вуксановић Г**., Калајџић О., Ћаласан С., Зечевић И., Павловић А., Мастило Б.,Вуковић Б., *Социјално-статусна обиљежја као детерминате при одабиру типова професионалних* *интересовања ученика*, Настава, Научно- стручни и информативни часопис, 2015

*Избор занимања питање је које је у жижи интересовања не само ученика, већ и родитеља, научних радника, креатора образовне политике, као и шире друштвене заједнице. Истраживање је спроведено у циљу разматрања односа између социо – статусних обиљежја (пол, мјесто становања, процјена материјалног статуса, ниво образовања родитеља, успјеха и владања у школи ) с једне стране и шест типова професионалних интересовања (реалистични, истраживачки, социјални, умјетнички, предузетнички и конвенционални ) са друге стране. Резулатати овог истраживања као и ранијих истраживања, показују да одређена социо – статусна обиљежја могу да имају улогу при избору занимања, што указује на то да приликом његовог избора треба водити рачуна о индивидуалним карактеристикама појединца.*

**Саопштења са скупа (штампана у цјелини):**

1.**Вуксановић Г**. Калајџић О. *Релације између особина личности и професионалне* *оријентације ученика*, Научни скуп међународног значаја, ,,Наука и слобода“, Пале, 2014.

2. .Калајџић О**., Вуксановић Г**., *Неинтелекуталне детерминанте школског успјеха ученика* *основних школа* ,,Наука и евроинтеграције”, Пале, 2015.

3. Бакоч А., Одовић Г., Мастило Б., Калајџић О., Зечевић И., Ћаласан С, Вуковић Б., **Вуксановић Г.,** *Повезаност социјалне компетенције и антисоцијалног понашања код ученика* *са интелекуталном ометеношћу*, Међународна научно-стручна конференција, Унапређење квалитета живота дјеце и младих, Тузла, 2016.

4**.Вуксановић Г**., Саламадић А., Јовановић И., *Стрес код студената медицинског факултета*, Отворени дани психологије, Бања Лука, 2016.

5.**Вуксановић Г**., Калајџић О., *Тренутно емоционално стање код студената*, Научни скуп међународног значаја, ,,Наука и стварност“, Пале 2016.

6.Калајџић О., **Вуксановић Г**., *Рана детекција и усмјеравање дјеце са сметњама у развоју на* *подручију општине Фоча*, IV Међународна научна конференција ,,Специјална едукација и рехабилитација- Рана интервенција, 14- 16 октобар, Суботица, 2016.

7.Перућица Р., **Вуксановић Г**., Калајџић О., Зечевић И*., Улога родитеља и њихов однос према* *дјетету у периоду научно-технолошких и друштвених промјена,* VII научни скуп са међународним учешћем,Научно технолошке и друштвене промјене и њихов утицај на систем образовања и васпитања,Бијељина 2016.

*.*

**4. Образовна дјелатност кандидата**

1. Образовна дјелатност прије првог и/или последњег избора/реизбора

**Монографије, књиге, уџбеници** :

Књига националног значаја :

1. Марјановић С., Рачић М., Марић В., Петровић Н., Ристић С., Саламадић А., **Вуксановић Г.,** *Психијатрија за љекаре породичне медицине* , Медицински факултет Фоча, Фоча, 2016
2. Кандидаткиња је у звању асистента током четири године на Медицинском факултету Фоча Универзитета у Источном Сарајеву изводила вјежбе на предметима : Неуропсихологија, Психологија развојног доба и старења, Основи науке о понашању, Здравствена њега у ванредним приликама.

**5. Резултат интервјуа са кандидатима**

Интервју одржан 27. 12. 2016. године потврдио је да кандидаткиња заслужује да буде изабрана у звање вишег асистента. Усмени разговор показује да је кандидаткиња током претходног периода проведеног у звању асистента научно и стручно сазрела за звање вишег асистента.

**7. Информација о одржаном предавању из наставног предмета уже научне области за коју је кандидат конкурисао, у складу са чланом 93. Закона о високом образовању РС (Службени гласник РС број: 73/10)**

////

**III ЗАКЉУЧНО МИШЉЕЊЕ**

На основу приложене документације у конкурсној пријави и на основу познавања досадашњег рада кандидата Комисија даје следеће мишљење и закључке:

Увидом у биографију и библиографију кандидаткиње можемо да констатујемо да Горица Д. Вуксановић,магистар психологије, несумњиво испуњава предвиђена мјерила и Законом прописане услове за избор у звање вишег асистента. Предлажемо Наставно-научном вијећу Филозофског факултета Пале и Сенату Универзитета Источно Сарајево да се Горица Д.Вуксановић изабере у звање вишег асистента за ужу научну област **Општа психологија** и ужа област образовања **Општа психологија** (предмети: Основи науке о понашању, Психологија развојног доба и старење, Здравствена њега у ванредним приликама и Неуропсихологија) на Медицинском факултету у Фочи.

Чланови Комисије:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Јасна Богдановић Чурић, ванредни професор, (предсједник комисије), Филозофски факултет Пале и Академија Ликовних умјетности Требиње, Универзитет у Источном Сарајеву, ужа научна област Општа психологија

2.\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Шуајб Солаковић, доцент, (члан комисије),Филозофски факултет Пале, Универзитет у Источном Сарајеву, ужа научна област Општа психологија

3.\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Војко Радомировић, редовни професор, (члан комисије), Учитељски факултет Ужице, Универзитет у Крагујевцу, ужа научна област Општа психологија

Пале, 11.јануара, 2017. године